‘



#### ประกาศองค์การบริหารส่วนตำบลแม่สาบ

**เรื่อง สอบราคาจ้างโครงการก่อสร้างระบบประปาหมู่บ้าน แบบผิวดินขนาดกลาง**

**บ้านงาแมง หมู่ที่ 3 ตำบลแม่สาบ อำเภอสะเมิง จังหวัดเชียงใหม่**

**ตามประกาศองค์การบริหารส่วนตำบลแม่สาบ**

----------------------------------------

ด้วย องค์การบริหารส่วนตำบลแม่สาบ **มีความประสงค์จะสอบราคาจ้าง** โครงการก่อสร้างระบบประปาหมู่บ้าน แบบผิวดินขนาดกลาง บ้านงาแมง หมู่ที่3 ตำบลแม่สาบ อำเภอสะเมิง จังหวัดเชียงใหม่ พร้อมป้ายประชาสัมพันธ์โครงการระหว่างดำเนินการ จำนวน 1 ป้าย และป้ายประชาสัมพันธ์โครงการเมื่อ แล้วเสร็จ จำนวน 1 ป้าย ตามแบบมาตรฐานกรมทรัพยากรน้ำ ราคากลาง 1,996,200.- บาท (หนึ่งล้านเก้าแสนเก้าหมื่นหกพันสองร้อยบาทถ้วน) วงเงินงบประมาณ 1,994,500.- บาท (หนึ่งล้านเก้าแสนเก้าหมื่นสี่พันห้าร้อยบาทถ้วน) นั้น

**\* การจัดซื้อจัดจ้างครั้งนี้ จะมีการลงนามในสัญญาหรือข้อตกลงเป็นหนังสือได้ ต่อเมื่อกรมส่งเสริมการปกครองท้องถิ่นแจ้งใบอนุมัติเงินประจำงวดแล้วเท่านั้น สำหรับกรณีที่ไม่ได้รับการจัดสรรงบประมาณ องค์กรปกครองส่วนท้องถิ่นสามารถยกเลิกการจัดซื้อจัดจ้างได้**

**\*จะลงนามในสัญญาได้ก็ต่อเมื่อองค์การบริหารส่วนตำบลได้รับอนุมัติเปลี่ยนแปลงสถานที่ก่อสร้างจากกรมส่งเสริมการปกครองท้องถิ่นเรียบร้อยแล้ว**

**ผู้มีสิทธิเสนอราคาจะต้องมีคุณสมบัติ ดังนี้**

1. เป็นนิติบุคคล หรือบุคคลธรรมดา ที่มีอาชีพรับจ้างทำงานที่สอบราคาดังกล่าว
2. ไม่เป็นผู้ที่ถูกแจ้งเวียนชื่อเป็นผู้ทิ้งงานของทางราชการ รัฐวิสาหกิจ หรือหน่วยการบริหารราชการส่วนท้องถิ่น ในขณะที่ยื่นซองสอบราคา
3. ผู้เสนอราคาต้องไม่เป็นผู้ได้รับเอกสิทธิหรือความคุ้มกันซึ่งอาจปฏิเสธไม่ยอมขึ้นศาลไทยเว้นแต่รัฐบาลของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น
4. ผู้เสนอราคาจะต้องมีผลงานก่อสร้างประเภทเดียวกัน ในวงเงินไม่น้อยกว่า **199,450.- บาท (หนึ่งแสนเก้าหมื่นเก้าพันสี่ร้อยห้าสิบบาทถ้วน)** และเป็นผลงานที่เป็นคู่สัญญาโดยตรงกับส่วนราชการหน่วยงานตามกฎหมายว่าด้วยระเบียบบริหารราชการส่วนท้องถิ่นหน่วยงานอื่นซึ่งมีกฎหมายบัญญัติให้มีฐานะเป็นราชการบริหารส่วนท้องถิ่น รัฐวิสาหกิจหรือหน่วยงานเอกชนที่องค์การบริหารส่วนตำบลเชื่อถือ
5. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบลแม่สาบ ณ วันที่ประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาจ้างครั้งนี้

/กำหนดดูสถานที่.........

-2-

กำหนดดูสถานที่ก่อสร้าง ในวันที่ 16 เดือน พฤศจิกายน พ.ศ. 2558 เวลา 10.00 น. ณ จุดที่จะดำเนินการก่อสร้าง พร้อมรับฟังคำชี้แจงรายละเอียดเพิ่มเติม (สำหรับผู้ที่ซื้อเอกสารสอบราคาแล้ว ไม่ไปดูสถานที่ก่อสร้างตามวันเวลาที่กำหนด ถือว่าได้ทราบสถานที่ก่อสร้าง ตลอดจนอุปสรรคและปัญหาต่างๆ ดีแล้ว เมื่อมีอุปสรรคและปัญหาในเวลาทำงานจะนำมาอ้างให้พ้นความรับผิดชอบต่อองค์การบริหารส่วนตำบลไม่ได้)

**กำหนดยื่นซองสอบราคาได้ตั้งแต่ วันที่ 10 - 23 เดือน พฤศจิกายน พ.ศ. 2558 ตั้งแต่เวลา 08.30น. ถึงเวลา 16.30น. ในวันและเวลาราชการ ณ ส่วนการคลัง ฝ่ายพัสดุ องค์การบริหารส่วนตำบลแม่สาบ หมู่ที่ 4 ตำบลแม่สาบ อำเภอสะเมิง จังหวัดเชียงใหม่ และในวันที่ 24 เดือน พฤศจิกายน พ.ศ. 2558 ยื่นซองได้ที่ ศูนย์รวมข้อมูลข่าวสารการจัดซื้อจัดจ้างขององค์กรปกครองส่วนท้องถิ่นระดับอำเภอ ชั้น 2 ที่ว่าการอำเภอสะเมิง จังหวัดเชียงใหม่ ตั้งแต่เวลา 08.30 น.ถึงเวลา 16.30 น.**

**กำหนดเปิดซองสอบราคา ในวันที่ 25 เดือน พฤศจิกายน พ.ศ.2558 ตั้งแต่เวลา 10.00 น. เป็นต้นไป ณ ศูนย์รวมข้อมูลข่าวสารการจัดซื้อจัดจ้างขององค์กรปกครองส่วนท้องถิ่นระดับอำเภอ ชั้น 2 ที่ว่าการอำเภอสะเมิง จังหวัดเชียงใหม่**

ผู้สนใจติดต่อขอซื้อเอกสารสอบราคา ในราคาชุดละ **500.- บาท (ห้าร้อยบาทถ้วน)** ด้วยตนเองหรือมอบอำนาจให้ผู้อื่นดำเนินการแทนโดยมีหนังสือมอบอำนาจที่ปิดอากรแสตมป์ถูกต้องตามกฎหมายมาแสดงต่อเจ้าหน้าที่ในขณะที่ขอซื้อเอกสารสอบราคา ได้ที่ ที่ทำการองค์การบริหารส่วนตำบล แม่สาบ **ระหว่างวันที่ 10 - 23 เดือน พฤศจิกายน พ.ศ. 2558** หรือสอบถามทางโทรศัพท์หมายเลข 093-5811997 ในวันและเวลาราชการ และสามารถดูรายละเอียดได้ที่ www.gprocurement.go.th

ประกาศ ณ วันที่ 10 เดือน พฤศจิกายน พ.ศ. 2558

(ลงชื่อ) 

(นายพัฒนพงษ์ ไชยสุภา)

นายกองค์การบริหารส่วนตำบลแม่สาบ